פתן אלמוגי

פתן אלמוגי או פתן אלמוגים (שם מדעי: Micrurus) הוא סוג של נחש ממשפחת הפתניים החיים ברחבי העולם החדש. הם ארסיים ואגרסיביים פחות מרוב בני המשפחה הקטלניים כמו הממבה והקוברה, אך הרבה יותר מרוב המינים של נחשי אמריקה (שם אין הרבה מיני פתניים). נחשים אלה גם צבועים בצבעי אזהרה בולטים ומפוספסים עם ראש שחור, המשך צהוב ורצועה אדומה ארוכה שנגמרת ברצועה שחורה וחוזר חלילה עד לזנב.

ישנם מיני נחשים בעלי מראה דומה הנפוצים גם בעולם הישן, אך שייכים לסוגים אחרים (Calliophis ,Hemibungarus ו-Sinomicrurus). הם יודעים גם לשחות ומגיעים עד לאורך של 150 סנטימטרים ואף יותר. מינים רבים מביניהם הם מימיים כמעט לגמרי, ונפוצים בשוניות האלמוגים ליד החופים - מה שנתן להם את שמם.

נחשים אלה ארסיים וטורפים מיני עכברים, עופות, לטאות וגם נחשים אחרים ותוקפים אותם במהירות ממארב. הארס ממית במהירות את הקורבן, והנחש יכול לאכול במהירות. השימוש בארס להגנה משני לגמרי.

הם לא אגרסיביים, ועקב צבעיהם אפשר להיזהר מהם (למעט המינים הקבורים בחול ונושכים במפתיע). הארס עלול לגרום לקהות חושים, בחילות והקאות, לפעמים גם התעלפויות, אבל בדרך כלל לא נגמר במוות. פחות מאחוז ההכשות באמריקה נגרמות על ידי סוג זה וכוללים 15–25 מקרי מוות מדי שנה, בעיקר באזורים מרוחקים מטיפול רפואי כמו במדבריות או יערות וגם בתוך האוקיינוס.

ישנם גם נחשים לא ארסיים ממשפחת הזעמניים (בעיקר מהסוגים Cemophora, Chionactis, וזעמן אלמוגי) המזכירים בתבנית הרצועות את תבנית הפתן האלמוגי. סימן ההיכר שלהם הוא ששתי רצועות שחורות מקיפות רצועה צהובה ולא אדומה כמו אצל הפתנים. למעשה מינים חקיינים אלה יכולים לטרוף את הפתן הארסי.

מינים

מיני סוג זה רבים ומונים יותר מ-60 מינים. ישנם גם מינים דומים השייכים לסוגים אחרים כמו Leptomicrurus ו-Micruroides (פתן אלמוגי אריזוני).

ראו גם
פתן אלמוגי בראון
פתן אלמוגי מזרחי

קישורים חיצוניים

בעלי חיים שתוארו ב-1824
פתניים
טקסונים שתוארו בידי יוהאן גאורג ווגלר
זוחלים מימיים